CELEX: 52022PC0169
Language: sl
Date: 2022-04-20
Title: Predlog SKLEP SVETA o stališču, ki se v imenu Evropske unije zavzame v Skupnem odboru EGP glede spremembe Priloge I (Veterinarske in fitosanitarne zadeve) k Sporazumu EGP

EVROPSKA KOMISIJA
            Bruselj, 20.4.2022
            COM(2022) 169 final
            2022/0113(NLE)
            
            Predlog
            SKLEP SVETA
            o stališču, ki se v imenu Evropske unije zavzame v Skupnem odboru EGP glede spremembe Priloge I (Veterinarske in fitosanitarne zadeve) k Sporazumu EGP 
            (Besedilo velja za EGP)
            
               
         
         
            
               OBRAZLOŽITVENI MEMORANDUM
            
            
               1.Predmet urejanja predloga
            
            
               Ta predlog se nanaša na sklep o stališču, ki se v imenu Unije zavzame v Skupnem odboru EGP v zvezi s predvidenim sprejetjem Sklepa Skupnega odbora o spremembi Priloge I (Veterinarske in fitosanitarne zadeve) k Sporazumu EGP
            
            
               2.Ozadje predloga
            
            
               2.1.Sporazum EGP
            
            
               Sporazum o Evropskem gospodarskem prostoru (v nadaljnjem besedilu: Sporazum EGP) državljanom in gospodarskim subjektom v EGP zagotavlja enake pravice in obveznosti na notranjem trgu. Zagotavlja vključitev zakonodaje EU, ki zajema štiri svoboščine, v vseh 30 državah EGP, ki ga sestavljajo države članice EU, Norveška, Islandija in Lihtenštajn. Poleg tega Sporazum EGP zajema sodelovanje na drugih pomembnih področjih, kot so raziskave in razvoj, izobraževanje, socialna politika, okolje, varstvo potrošnikov, turizem in kultura, ki se skupaj imenujejo spremljevalne in horizontalne politike. Sporazum je začel veljati 1. januarja 1994. Evropska unija je skupaj s svojimi državami članicami pogodbenica Sporazuma.
            
            
               2.2.Skupni odbor EGP
            
            
               Za upravljanje Sporazuma EGP je odgovoren Skupni odbor EGP. To je forum za izmenjavo mnenj, povezanih z delovanjem Sporazuma EGP. Njegove odločitve se sprejemajo soglasno in so za pogodbenice zavezujoče. Za usklajevanje zadev EGP je na strani EU odgovoren Generalni sekretariat Evropske komisije. 
            
            
               2.3.Predvideni akt Skupnega odbora EGP
            
            
               Pričakuje se, da bo Skupni odbor EGP sprejel Sklep Skupnega odbora EGP (v nadaljnjem besedilu: predvideni akt) o spremembi Priloge I (Veterinarske in fitosanitarne zadeve) k Sporazumu EGP.
            
            
               Namen predvidenega akta je vključiti Izvedbeni sklep Komisije (EU) 2019/300 o določitvi splošnega načrta za obvladovanje kriznih razmer na področju varnosti živil in krme
                  1
                v Sporazum EGP.
            
            
               Predvideni akt bo postal zavezujoč za pogodbenice v skladu s členoma 103 in 104 Sporazuma EGP. 
            
            
               3.Stališče, ki se zastopa v imenu Unije
            
            
               Komisija predloži osnutek sklepa Skupnega odbora EGP Svetu v sprejetje kot stališče Unije. Ko bo stališče sprejeto, bi ga bilo treba v najkrajšem možnem času predstaviti v Skupnem odboru EGP.
            
            
               Priloženi sklep Skupnega odbora EGP uvaja pravice držav Efte, ki so del EGP, do sodelovanja pri delu upravljavskega organa Unije, kar presega zgolj tehnične prilagoditve v smislu Uredbe Sveta (ES) št. 2894/94. Stališče Unije zato določi Svet.
            
            
               4.Pravna podlaga
            
            
               4.1.Postopkovna pravna podlaga
            
            
               4.1.1.Načela
            
            
               Člen 218(9) Pogodbe o delovanju Evropske unije (v nadaljnjem besedilu: PDEU) ureja sklepe o določitvi „stališč, ki naj se v imenu Unije zastopajo v organu, ustanovljenem s sporazumom, kadar ta organ sprejema akte s pravnim učinkom, razen aktov o spremembah ali dopolnitvah institucionalnega okvira sporazuma“.
            
         
         
            
               Pojem „akti s pravnim učinkom“ vključuje tudi akte, ki imajo pravni učinek zaradi pravil mednarodnega prava, ki veljajo za zadevni organ. Vključuje tudi instrumente, ki nimajo zavezujočega učinka v mednarodnem pravu, vendar lahko „odločilno vpliva[jo] na vsebino ureditve, ki jo [sprejme] zakonodajalec Unije“
                  2
               .
            
            
               4.1.2.Uporaba v obravnavanem primeru
            
            
               Skupni odbor EGP je organ, ustanovljen s sporazumom, in sicer s Sporazumom EGP. Akt, k sprejetju katerega se poziva Skupni odbor EGP, je akt s pravnim učinkom. Predvideni akt bo zavezujoč v mednarodnem pravu v skladu s členoma 103 in 104 Sporazuma EGP. 
            
            
               Predvideni akt ne dopolnjuje ali spreminja institucionalnega okvira Sporazuma. Postopkovna pravna podlaga za predlagani sklep je torej člen 218(9) PDEU v povezavi s členom 1(3) Uredbe Sveta (ES) št. 2894/94 o pravilih za izvajanje Sporazuma o Evropskem gospodarskem prostoru.
            
            
               4.2.Materialna pravna podlaga
            
            
               4.2.1.Načela
            
            
               Materialna pravna podlaga za sklep na podlagi člena 218(9) PDEU v povezavi s členom 1(3) Uredbe Sveta (ES) št. 2894/94 je odvisna predvsem od materialne pravne podlage pravnega akta EU, ki ga je treba vključiti v Sporazum EGP. 
            
            
               Če ima predvideni akt dva cilja ali elementa in je eden od teh ciljev ali elementov glavni, drugi pa postranski, mora sklep po členu 218(9) PDEU temeljiti na samo eni materialni pravni podlagi, in sicer na tisti, ki se zahteva za glavni ali prevladujoči cilj ali element.
            
            
               4.2.2.Uporaba v obravnavanem primeru
            
            
               Glavni cilj in vsebina predvidenega akta se nanašata na varnost hrane. Materialna pravna podlaga za predlagani sklep je zato člen 114 Pogodbe o delovanju Evropske unije.
            
            
               4.3.Zaključek
            
            
               Pravna podlaga za predlagani sklep bi moral biti člen 114 PDEU v povezavi s členom 218(9) PDEU in členom 1(3) Uredbe Sveta (ES) št. 2894/94 o pravilih za izvajanje Sporazuma o Evropskem gospodarskem prostoru.
            
            
               5.Objava predvidenega akta
            
            
               Ker bo akt Skupnega odbora EGP spremenil Prilogo I (Veterinarske in fitosanitarne zadeve) k Sporazumu EGP, ga je po sprejetju primerno objaviti v Uradnem listu Evropske unije.
            
            
            
            
               2022/0113 (NLE)
            
            
               Predlog
            
            
               SKLEP SVETA
            
            
               o stališču, ki se v imenu Evropske unije zavzame v Skupnem odboru EGP glede spremembe Priloge I (Veterinarske in fitosanitarne zadeve) k Sporazumu EGP 
                  
               
         
         
            
               (Besedilo velja za EGP)
            
            
               SVET EVROPSKE UNIJE JE –
            
            
               ob upoštevanju Pogodbe o delovanju Evropske unije in zlasti člena 114 v povezavi s členom 218(9) Pogodbe,
            
            
               ob upoštevanju Uredbe Sveta (ES) št. 2894/94 z dne 28. novembra 1994 o pravilih za izvajanje Sporazuma o Evropskem gospodarskem prostoru
                  3
                in zlasti člena 1(3) Uredbe, 
            
            
               ob upoštevanju predloga Evropske komisije,
            
            
               ob upoštevanju naslednjega:
            
            
               (1)Sporazum o Evropskem gospodarskem prostoru
                  4
                (v nadaljnjem besedilu: Sporazum EGP) je začel veljati 1. januarja 1994. 
            
            
               (2)V skladu s členom 98 Sporazuma EGP se lahko Skupni odbor EGP med drugim odloči spremeniti Prilogo I k Sporazumu EGP, ki vsebuje določbe o veterinarskih in fitosanitarnih zadevah.
            
            
               (3)Izvedbeni sklep Komisije (EU) 2019/300 z dne 19. februarja 2019
                  5
                je treba vključiti v Sporazum EGP.
            
            
               (4)Prilogo I (Veterinarske in fitosanitarne zadeve) k Sporazumu EGP bi bilo treba ustrezno spremeniti.
            
            
               (5)Stališče Unije v Skupnem odboru EGP bi torej moralo temeljiti na osnutku sklepa Skupnega odbora EGP iz Priloge k temu sklepu –
            
            
               SPREJEL NASLEDNJI SKLEP:
            
            
               Člen 1
            
            
               Stališče, ki se v imenu Unije zastopa v Skupnem odboru EGP glede predlagane spremembe Priloge I (Veterinarske in fitosanitarne zadeve) k Sporazumu EGP, temelji na osnutku sklepa Skupnega odbora EGP, priloženega temu sklepu.
            
            
            
               Člen 2
            
            
               Ta sklep začne veljati na dan sprejetja.
            
            
               V Bruslju,
            
            
               
                     Za Svet
               
               
                     predsednik
               
            
         
         
            
                  
                     (1)
                  
                        Izvedbeni sklep Komisije (EU) 2019/300 z dne 19. februarja 2019 o določitvi splošnega načrta za obvladovanje kriznih razmer na področju varnosti živil in krme, (UL L 50, 21.2.2019, str. 55).
               
               
                  
                     (2)
                  
                        Sodba Sodišča z dne 7. oktobra 2014, Nemčija/Svet, C-399/12, ECLI:EU:C:2014:2258, točke 61 do 64. 
               
               
                  
                     (3)
                  
                        UL L 305, 30.11.1994, str. 6.
               
               
                  
                     (4)
                  
                        UL L 1, 3.1.1994, str. 3. 
               
               
                  
                     (5)
                  
                        Izvedbeni sklep Komisije (EU) 2019/300 z dne 19. februarja 2019 o določitvi splošnega načrta za obvladovanje kriznih razmer na področju varnosti živil in krme, (UL L 50, 21.2.2019, str. 55).
               
            
      
    ---documentbreak--- 
      
         
               EVROPSKA KOMISIJA
            Bruselj, 20.4.2022
            COM(2022) 169 final
            
            PRILOGA
            k
            predlogu SKLEPA SVETA
            o stališču, ki se v imenu Evropske unije zavzame v Skupnem odboru EGP glede spremembe Priloge I (Veterinarske in fitosanitarne zadeve) k Sporazumu EGP 
            
               
         
         
            
               PRILOGA 
            
            
               OSNUTEK SKLEPA SKUPNEGA ODBORA EGP
            
            
               št. [...]
            
            
               z dne [...]
            
            
               o spremembi Priloge I (Veterinarske in fitosanitarne zadeve) k Sporazumu EGP
            
            
               SKUPNI ODBOR EGP JE –
            
            
               ob upoštevanju Sporazuma o Evropskem gospodarskem prostoru (v nadaljnjem besedilu: Sporazum EGP) in zlasti člena 98 Sporazuma EGP,
            
            
               ob upoštevanju naslednjega:
            
            
               (1)Izvedbeni sklep Komisije (EU) 2019/300 z dne 19. februarja 2019 o določitvi splošnega načrta za obvladovanje kriznih razmer na področju varnosti živil in krme
                  1
                je treba vključiti v Sporazum EGP.
            
            
               (2)Izvedbeni sklep (EU) 2019/300 razveljavlja Sklep Komisije 2004/478/ES, ki je vključen v Sporazum EGP in ga je zato treba v okviru Sporazuma EGP razveljaviti.
            
            
               (3)Ta sklep se nanaša na zakonodajo v zvezi z veterinarskimi zadevami in krmili. Zakonodaja v zvezi z veterinarskimi zadevami in krmili se ne uporablja za Lihtenštajn, dokler se Sporazum med Evropsko skupnostjo in Švicarsko konfederacijo o trgovini s kmetijskimi proizvodi uporablja tudi za Lihtenštajn, kakor je določeno v sektorskih prilagoditvah Priloge I k Sporazumu EGP. Ta sklep se zato ne uporablja za Lihtenštajn.
            
            
               (4)Prilogo I k Sporazumu EGP bi bilo zato treba ustrezno spremeniti –
            
            
               SPREJEL NASLEDNJI SKLEP:
            
            
               Člen 1
            
            
               Priloga I k Sporazumu EGP se spremeni:
            
            
               1.za točko 59 (Izvedbeni sklep Komisije 2013/503/EU) v delu 7.2 poglavja I se doda naslednje:
            
            
               „60.32019 D 0300: Izvedbeni sklep Komisije (EU) 2019/300 z dne 19. februarja 2019 o določitvi splošnega načrta za obvladovanje kriznih razmer na področju varnosti živil in krme, (UL L 50, 21.2.2019, str. 55).
            
            
               Za namene tega sporazuma se določbe Sklepa uporabljajo z naslednjo prilagoditvijo:
            
            
               Kadar Komisija ugotovi, da gre za razmere iz člena 56(1) Uredbe (ES) št. 178/2002, ki neposredno zadevajo državo Efte, in ustanovi krizno enoto v skladu s členom 56(2) Uredbe (ES) št. 178/2002, neposredno vpleteni krizni koordinatorji, ki jih je določila država Efte, in krizni koordinator, ki ga je določil Nadzorni organ Efte, sodelujejo pri delu krizne enote.“;
            
         
         
            
               2.za točko 47a (Uredba Komisije (EU) št. 16/2011) v poglavju II se doda naslednje:
            
            
               „47b.  32019 D 0300: Izvedbeni sklep Komisije (EU) 2019/300 z dne 19. februarja 2019 o določitvi splošnega načrta za obvladovanje kriznih razmer na področju varnosti živil in krme, (UL L 50, 21.2.2019, str. 55).
            
            
               Za namene tega sporazuma se določbe Sklepa uporabljajo z naslednjo prilagoditvijo:
            
            
               Kadar Komisija ugotovi, da gre za razmere iz člena 56(1) Uredbe (ES) št. 178/2002, ki neposredno zadevajo državo Efte, in ustanovi krizno enoto v skladu s členom 56(2) Uredbe (ES) št. 178/2002, neposredno vpleteni krizni koordinatorji, ki jih je določila država Efte, in krizni koordinator, ki ga je določil Nadzorni organ Efte, sodelujejo pri delu krizne enote.“;
            
            
               3.besedilo točke 31 (Odločba Komisije 2004/478/ES) v delu 7.2 poglavja I in točke 43 (Odločba Komisije 2004/478/ES) poglavja II se črta.
            
            
               Člen 2
            
            
               Besedilo Izvedbenega sklepa (EU) 2019/300 v islandskem in norveškem jeziku, ki se objavi v Dopolnilu EGP k Uradnemu listu Evropske unije, je verodostojno.
            
            
               Člen 3
            
            
               Ta sklep začne veljati […] pod pogojem, da so bila predložena vsa uradna obvestila v skladu s členom 103(1) Sporazuma EGP
                  2*.
            
            
               Člen 4
            
            
               Ta sklep se objavi v sklopu EGP Uradnega lista Evropske unije in v Dopolnilu EGP k Uradnemu listu Evropske unije.
            
            
               V Bruslju, […]
            
            
                  Za Skupni odbor EGP
            
            
                  predsednik
            
            
                  […]
            
            
                  sekretarja
            
            
                  Skupnega odbora EGP
            
            
                  
                     
                     
                     
                     
                     […]
            
         
         
            
                  
                     (1)
                  
                        UL L 50, 21.2.2019, str. 55.
               
               
                  
                     (2)
                  *
                        [Navedena ni nobena ustavna zahteva.] [Navedene so ustavne zahteve.]